da da eo sv da da en en nl da en en de nl en da en en da nl da sv de en nl it da da da da da da da da nl da de sv da da da da da da en da da fr
Invitation til Bankdatas 50 års jubilæum
I bund og grund beskæftiger Bankdata sig med bits og bytes.
Derfor valgte vi at udforme forsiden med udstansning af rækker af nuller og et-taller: Binære ASCII-koder.
Det siger måske ikke dig så meget, men for målgruppen, blandt andet programmører, ringer der en klokke.
Kort fortalt repræsenterer 8 bits i en bestemt rækkefølge et tegn, tal eller bogstav.
Ud over at udstansningen ser flot og anderledes ud – med et spændende kig til indholdet bagved – kan forsiden af den årvågne modtager afkodes som teksten: “Bankdata 1966-2016=50=>Jubilæum!”
Bankdata er en af Danmarks største finans-it virksomheder med hovedkontor i Fredericia samt udviklingscentre i Fredericia, Silkeborg, Århus og Indien.
Virksomheden ejes af 11 danske pengeinstitutter, som også er Bankdatas kunder.
Udforme en spændende invitation til Bankdatas 50 års jubilæum: En stor fest for medarbejdere, bestyrelsen mm. Anderledes, med historie, tema med rod i virksomhedens kompetence – og selvfølgelig fest og fejring.
På side 2 indledte vi med teksten:
“Fra hulkort til digital signatur. Meget har ændret sig siden 1966, men vores løsninger bygger stadig på viden, innovation, engagement, fællesskab og – dybest set – bits & bytes. Lad os sammen fejre vejen hertil...”
Teksten leder modtageren mod en label med teksten “18. juni 2016 – Er du klar?", som skal brydes, før indholdet kan ses.
Helt i tråd med virksomhedens ånd, er det grafiske element på “lågen” et regnestykke udformet i specielt tegnede tal, matchende fonten i Bankdatas logo.
Indvendigt ses elegante ikoner, som afslører hvor festen holdes og dagens/aftenens program.
– Alt i alt en super-enkel, elegant og informativ invitation holdt i Bankdatas farver.
Parløb a/s · Gammelbro 70 E 1.2 · 7190 Billund · Fredericia: Grønnemarken 23, Erritsø · 7000 Fredericia · CVR 31 348 749 · Tel 7665 2000 · mail@parlob.dk